A fost înregistrat cel mai mic număr de naşteri din ultimii 7 ani. Cum va fi afectat învățământul.
Tot mai puţini copii se nasc în România de la an la an, potrivit INS. Anul acesta s-au născut, până în noiembrie, 131.709 de copii, faţă de anul trecut când erau 162.272 de bebeluşi. În următorii ani, vor fi cu aproximativ 1.000 de clase de elevi mai puţine.
Încă de pe acum, profesorii îşi fac griji în privinţa claselor de elevi pe care le vor avea în viitor. Pentru că în România se nasc tot mai puţini copii de la an la an.Potrivit datelor INS, în primele 10 luni din 2020, s-au născut mai puţini copii. Cu peste 30.000, faţă de anul trecut.A fost înregistrat cel mai mic număr de naşteri din ultimii 7 ani.Magdalena Iacob are deja dublă specializare. Predă atât geografie, cât şi istorie, tocmai din teama de a nu rămâne fără un job.Magdalena Iacob, profesor de geografie şi istorie, şcoala Gimnazială George Coşbuc, Constanţa: "Sunt mulţi colegi care fac deja aceste duble specializări. Şi chiar cu discipline care credem noi că nu se potrivesc. Matematică şi educaţie fizică. Pe termen lung, într-adevăr există pericolul ca multe cadre didactice să rămână fără locul de muncă. Nu mai există nicio siguranţă. Pentru că noi dascălii suntem oamenii care ne formăm continuu, bănuiesc că ne vom descurca şi în asemenea situaţii.".